
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 149 


4 Μαρτίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 50485/30.8.1990 απόφασης του 
Υπουργού Εθνικής Οικονομίας για τη σύσταση και 
συγκρότηση της Κεντρικής Γνωμοδοτικής Επιτρο¬ 
πής του άρθρου 8 του Ν. 1892/1990 και καθορι¬ 
σμός της διαδικασίας λειτουργίας της, όπως τροπο¬ 
ποιήθηκε . 1 

Ορισμός γραμματέα και υπεύθυνου για τη διαχείριση 
της περιουσίας της Εθνικής Αστρονομικής Επιτρο¬ 
πής, ορισμός αναπληρωτή γραμματέα και καθορι- ' 

σμός μηνιαίας αποζημίωσής του . 2 

Επικόλληση των ενσήμων ταινιών φορολογίας βιομηχα- 

νοποιημένων καπνών . 3 

Αύξηση ασφαλιστικών εισφορών αναγνώρισης προϋπη¬ 
ρεσιών του Ενιαίου Δημοσιογραφικού Οργανισμού 

Επικουρικής Ασφάλισης και Περίθαλψης . 4 

Χαρακτηρισμός του Ιερού Ναού Αγίας Παρασκευής 
στην Κοινότητα Συκέας Ελασσώνας, ως ιστορικού 

διατηρητέου μνημείου . 5 

Χαρακτηρισμός της Ιεράς Μονής Αγίου Δημητρίου 
Τσαρίτσανης Ελασσώνος, ως ιστορικού διατηρη¬ 
τέου μνημείου . 6 

Συμπλήρωση του άρθρου 1 της απόφασης ΕΔ2α/01/ 
27/ΦΝ 294/18/29.3.85 (ΦΕΚ 170 Β), του Υπουρ¬ 
γού ΠΕΧΩΔΕ και τροποποίηση της αριθ. Δ1 δ/0/10/ 
25-Ω/6.6.91 απόφασης του Υπουργού ΠΕΧΩΔΕ . 7 
Τροποποίηση της 30228/2119/1989 απόφασης του 

Υπουργού Μεταφορών και Επικοινωνιών . 8 

Υπαγωγή του προσωπικού της κοινότητας Γιαννιτσο- 
χωρίου Ν. Ηλείας στις διατάξεις του Ν. 1188/81 . 9 
Τροποποίηση απόφασης σύστασης Νομικού Προσώ¬ 
που με την επωνυμία «Σχολική Επιτροπή 1 ου Δημο¬ 
τικού Σχολείου, 2ου Δημοτικού Σχολείου, 1 ου Νη¬ 
πιαγωγείου και 2ου Νηπιαγωγείου Γιάννουλης» Ν. 

Λάρισας.10 

Διενέργεια εκουσίου αναδασμού αγρ/τος Πηγαδίων 

Κοινότητας Πηγαδίων Ν. Ξάνθης .11 

Σύσταση Νομικού Προσώπου στην κοιν. Μεγαλοχωρίου 
Ν. Τρικάλων με την επωνυμία «Πολιτιστικός Οργανι¬ 
σμός Κοινότητας Μεγαλοχωρίου» .12 


Διορθώσεις σφαλμάτων 

Διόρθωση σφάλματος στην Υ4δ/οικ./1595/10.2.94 
απόφαση Υπουργού Υγείας, Πρόνοιας και Κοιν. 

Ασφαλίσεων . 

Διόρθωση σφάλματος στην Α13138/5.8.93 πράξη του 
πρύτανη του Α.Π. Θεσσαλονίκης . 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 6294/ΔΙΟΕ 127 (1) 

Τροποποίηση της 50485/30.8.1990 απόφασης του 
Υπουργού Εθνικής Οικονομίας για τη σύσταση και συ¬ 
γκρότηση της Κεντρικής Γνωμοδοτικής Επιτροπής του 
άρθρου 8 του Ν. 1892/1990 και καθορισμός της διαδι¬ 
κασίας λειτουργίας της, όπως τροποποιήθηκε. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά 
Όργανα», άρθρο 29Α, το οποίο προστέθηκε με το άρθρο 
27 του Ν. 2081/1992. 

β. Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις». 

γ. Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (Α' 55). 

2. Την αριθ. 50485/30.8.1990 υπουργική απόφαση για 
τη σύσταση και συγκρότηση της Κεντρικής Γνωμοδοτικής 
Επιτροπής του άρθρου 8 του Ν. 1892/1990 και καθορι¬ 
σμός της διαδικασίας λειτουργίας της, όπως τροποποιή¬ 
θηκε. 

3. Την αριθ. 81980/ΔΙΟΕ 1302/10.12.1993 απόφαση 
για την τροποποίηση της αριθ. 50485/30.8.1990 από¬ 
φαση του Υπουργού Εθνικής Οικονομίας. 

4. Τις υπηρεσιακές ανάγκες, αποφασίζουμε: 

Άρθρο 1 

Τροποποιούμε το άρθρο 5 της 50485/30.8.1990 από¬ 
φασης του Υπουργού Εθνικής Οικονομίας, όπως τροπο¬ 
ποιήθηκε μεταγενέστερα ως προς την παρ. 9 της με αριθ. 
81980/ΔΙΟΕ 1302/10.12.1993 απόφασης και ορίζουμε 
τους εξής: 

9. Γεώργιος Αρέθας, Διευθυντής της ΕΤΒΑ, ως τακτικό 
μέλος αντί του Δικαίου Τσερκέζου, με αναπληρώτρια την 
Ευαγγελία Κατσούρη, της Ιδιας Τράπεζας, αντί του Μι¬ 
χαήλ Παζαρζή. 

Αρθρο 2 

1. Κατά τα λοιπά ισχύουν οι διατάξεις της 50485/ 
30.8.1990 υπουργικής απόφασης, όπως τροποποιή¬ 
θηκε. 

2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αρθρο 3 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 1994 

Ο ΥΠΟΥΡΓΟΣ 

ΓΕΩΡΓ. ΓΕΝΝΗΜΑΤΑΣ 
-♦- 

Αριθ. 2012809/1343/0022 (2) 

Ορισμός γραμματέα και υπεύθυνου για τη διαχείριση της 
περιουσίας της Εθνικής Αστρονομικής Επιτροπής, ορι¬ 
σμός αναπληρωτή γραμματέα και καθορισμός μηνιαίας 
αποζημίωσής του. 

01 ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3725/3.8.57 (ΦΕΚ Α' 144) «περί ιδρύσεως 
της Εθνικής Αστρονομικής Επιτροπής». 

β. Του Ν. 1349/83 «Σύσταση Οργανισμού Αντισεισμι¬ 
κού Σχεδιασμού και Προστασίας (ΟΑΣΠ) και άλλες διατά¬ 
ξεις» (άρθρο 17 παρ. 3). 

γ. Του Ν. 1256/82 «για την πολυθεσία, την πολυαπα- 
σχόληση και άλλες διατάξεις» (άρθρο 3). 

2. Την απόφαση με αριθμ. 3997 (ΦΟΡ) 502/22.6.90 
«Διορισμός Εθνικής Αστρονομικής Επιτροπής». 

3. Την κοινή απόφαση με αριθμ. 2049530/5592/0022/ 
90, του Υπουργού Βιομηχανίας, Ενέργειας και Τεχνολο¬ 
γίας και Υφυπουργού Οικονομικών «Ορισμός υπευθύνου 
για τη διαχείριση της περιουσίας της ΕΑΕ κ.λπ.». 

4. Το έγγραφο της ΕΑΕ με αρ. πρωτ. 119/22.11.93, με 
το οποίο προτείνεται υπεύθυνος για τη διαχείριση της πε¬ 
ριουσίας της ΕΑΕ ο Κ. Πουλάκος και το ύψος της μηνιαίας 
αποζημίωσής του. 

5. Το γεγονός ότι από τις διατάξεις της απόφασης αυτής 
προκαλείται δαπάνη 360.000 δρχ. ανά έτος σε βάρος του 
προϋπολογισμού της ΕΑΕ στον οποίο υπάρχει εγγεγραμ¬ 
μένη πίστωση για το έτος 1994 στον Ε.Φ. 35310 (ΚΑΕ 
2419), αποφασίζουμε: 

1. Ορίζουμε γραμματέα και υπεύθυνο για τη διαχείριση 
της περιουσίας της Εθνικής Αστρονομικής Επιτροπής τον 
Κ. Πουλάκο, Ερευνητή Α' του Κέντρου Ερευνών Αστρονο¬ 
μίας και Εφηρμοσμένων Μαθηματικών της Ακαδημίας 
Αθηνών, καθώς και το Βασίλειο Τριτάκη, Ερευνητή Α' του 
Κέντρου Ερευνών Αστρονομίας και Εφηρμοσμένων Μα¬ 


θηματικών της Ακαδημίας Αθηνών, ως αναπληρωτή γραμ-' 
ματέα. 

2. Καθορίζουμε τη μηνιαία αποζημίωση του γραμματέα 
- διαχειριστού της ΕΑΕ σε τριάντα χιλιάδες δρχ. (30.000), 
με την επιφύλαξη των ισχυουσών διατάξεων του άρθρου 3 
του Ν. 1256/82. Η δαπάνη θα βαρύνει τον προϋπολογισμό 
της ΕΑΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

ΑΛ. ΠΑΠΑΔΟΠΟΥΛΟΣ Κ. ΣΗΜΙΤΗΣ 

- ♦ - 

Αριθ. Φ.124/74 (3) 

Επικόλληση των ενσήμων ταινιών φορολογίας βιομηχανο- 
ποιημένων καπνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 51 και 60 του Ν. 2127/ 
1993 (ΦΕΚ 48/Α). 

2. Την αριθμ. Γ.Υ. 5246/14.10.1993 κοινή απόφαση 
του Πρωθυπουργού και του Υπουργού των Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 829/Β). 

3. Την αριθμ. Φ.44/21/4.2.94 υπουργική απόφαση 
σχετικά με τον τρόπο επικόλλησης των ενσήμων ταινιών 
φορολογίας βιομηχανοποιημένων καπνών. 

4. Σχετική εισήγηση της υπηρεσίας σχετικά με την ανά¬ 
γκη παροχής απαραίτητου χρόνου προσαρμογής, των μη¬ 
χανημάτων των καπνοβιομηχανιών, στο νέο τρόπο επικόλ¬ 
λησης των ενσήμων ταινιών στα βιομηχανοποιημένα κα¬ 
πνά. 

5. Ότι από τις διατάξεις της παρούσας δεν προκαλείται 
δαπάνη στον κρατικό προϋπολογισμό, αποφασίζουμε: 

Η παράγραφος 4 της αριθμ. Φ.44/21/4.2.94 Υπουργι¬ 
κής Απόφασης, αντικαθίσταται ως εξής: 

«Η ισχύς της παρούσας απόφασης αρχίζει από 1 η Μαΐου 
1994». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1994 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

Αριθ. 155/ΟΙΚ.267 (4) 

Αύξηση ασφαλιστικών εισφορών αναγνώρισης προϋπηρε¬ 
σιών του Ενιαίου Δημοσιογραφικού Οργανισμού Επι¬ 
κουρικής Ασφάλισης και Περίθαλψης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 8 του άρθρου 1 του Ν. 
2042/92 (Α’ 75). 

2. Τις διατάξεις των άρθρων 23 παρ. 1 στοιχ. στ, 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α' 137). 

3. Την 2024/26.10.1993 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινών. 
Ασφαλίσεων (ΦΕΚ 833/τ.Β’/93). 

4. Τις διατάξεις του άρθρου 27 του Ν. 2081 /92 (Α 154). 

5. Το γεγονός ότι από τις διατάξεις της απόφασης δεν 
προκαλείται δαπάνη σε βάρος του προϋπολογισμού του 
Ενιαίου Δημοσιογραφικού Οργανισμού Επικουρικής 
Ασφάλισης και Περίθαλψης (Ε.Δ.Ο.Ε.Α.Π.). 

6. Τη γνώμη του Δ.Σ. του Ενιαίου Δημοσιογραφικού Ορ¬ 
γανισμού Επικουρικής Ασφάλισης και Περίθαλψης που 
διατυπώθηκε κατά την αριθ. 52/17.10.1991 συνεδρίασή 
του, αποφασίζουμε: 

Η εξαγορά για την αναγνώριση όλων των περιπτώσεων 
της παραγράφου 4 του άρθρου 8 του Καταστατικού του 
Ενιαίου Δημοσιογραφικού Οργανισμού Επικουρικής 
Ασφάλισης και Περίθαλψης, ορίζεται σε ποσοστό, τρία 
τοις εκατό (3%), επί των πόσης φύσεως αποδοχών που 
λαμβάνει ο ασφαλισμένος κατά το προηγούμενο της υπο¬ 
βολής της αίτησης μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1994 

ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-»- 

Αριθ. ΥΠΠΟ/ΑΡΧ/Β1 /Φ32/64994/1302 (5) 

Χαρακτηρισμός του Ιερού Ναού Αγίας Παρασκευής στην 
Κοινότητα Συκέας Ελασσώνας, ως ιστορικού διατηρη¬ 
τέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991) «Μεταβίβαση αρμοδιοτήτων Υπουρ¬ 
γού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 58/ 
1.12.1993 Πράξη του (αριθ. θέματος 28ο), αποφασί¬ 
ζουμε: 

Χαρακτηρίζεται ο Ιερός Ναός της Αγίας Παρασκευής 
της Κοινότητας Συκέας Ελασσώνας, ως ιστορικό διατηρη¬ 
τέο μνημείο με ζώνη προστασίας 100 μέτρων. 

Ο I. Ναός Αγίας Παρασκευής Συκέας, ευρίσκεται στην 
Β.Α. πλευρά του χωριού και είναι μονόχωρη βασιλική. Ο 
εσωτερικός του διάκοσμος έχει καλυφθεί με ασβεστοκο¬ 
νίαμα. Το τέμπλο του χρονολογείται στο 1800. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 18 Φεβρουάριου 1994 

Με εντολή Υπουργού 
Ο Προϊστάμενος της Δ/νσης κ.α.α. 

X. I. ΠΕΝΝΑΣ 


Αριθ. ΥΠΠΟ/ΑΡΧ/Β1 /Φ32/64997/1303 (6) 

Χαρακτηρισμός της Ιερός Μονής Αγίου Δημητρίου Τσαρί- 
τσανης Ελασσώνος, ως ιστορικού διατηρητέου μνη¬ 
μείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991) «Μεταβίβαση αρμοδιοτήτων Υπουρ¬ 
γού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 58/ 
1.12.1992 Πράξη του, αποφασίζουμε: 

Χαρακτηρίζεται η Ιερά Μονή του Αγίου Δημητρίου (Βα- 
λέτσικο), που ευρίσκεται στην περιοχή της Τσαρίτσανης 
Ελασσώνας, ως ιστορικό διατηρητέο μνημείο, με ζώνη 
προστασίας 500 μέτρων. 

Η Μονή Αγ. Δημητρίου ή Βαλέτσικο ευρίσκεται Β.Α. της 
Τσαρίτσανης. Περιλαμβάνει Καθολικό, κελλιά, αποθήκες 
και βοηθητικούς χώρους. 

Το Καθολικό είναι μονόχωρο κατάγραφο με τοιχογρα¬ 
φίες που σύμφωνα με την επιγραφή του βήματος χρονο¬ 
λογούνται το 1668. 

Διατηρείται τμήμα του ξυλόγλυπτου τέμπλου του. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 18 Φεβρουάριου 1994 

Με εντολή Υπουργού 
Ο Προϊστάμενος της Δ/νσης κ.α.α. 

X. I. ΠΕΝΝΑΣ 

-♦- 

Αριθ. Δ1 α/3/19 ( 7 > 

Συμπλήρωση του άρθρου 1 της απόφασης ΕΔ2α/01/ 
27/ΦΝ 294/18/29.3.85 (ΦΕΚ 170 Β), του Υπουργού 
ΠΕΧΩΔΕ και τροποποίηση της αριθ. Δ1 δ/0/10/25-Ω/ 
6.6.91 απόφασης του Υπουργού ΠΕΧΩΔΕ. 

Ο ΥΠΟΥΡΓΟΪ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

Τις διατάξεις του Ν. 1418/84 «Δημόσια έργα και ρυθμί¬ 
σεις συναφών θεμάτων» και ιδιαίτερα των άρθρων 15,16 
και 17 αυτού. 

Αφού λάβαμε υπόψη: 

1. Την απόφαση ΕΔ2α/01/27/Φ.Ν. 294/18/29.3.85 
(ΦΕΚ 170Β ) του ΥΠ.Δ.Ε. «Μητρώα επιχειρήσεων κατα¬ 
σκευής Δημοσίων Εργων (ΜΕΕΠ - ΜΕΚ κ.λπ.) και άλλες 
ρυθμίσεις για τις εργοληπτικές επιχειρήσεις» και ιδιαίτερα 
τα άρθρα 1 (όπως τροποποιήθηκε με την υπουργική από¬ 
φαση Δ17/01 /78/ΦΝ 294/20-8/17.9.90), 4 και 5 αυτής. 

2. Τη Δ1 α/0/9/4/1 /19.1.94 (ορθή επανάληψη 
28.1.94) απόφαση του Αν. Υπουργού ΠΕΧΩΔΕ με την 
οποία ανακλήθηκε η ισχύς της αριθ. Δ17α/07/1 /ΦΝ 294/ 
2.1.92 απόφασης του Υπουργού ΠΕΧΩΔΕ, με την οποία 
ορίζονταν ειδικό ανώτατο όριο προϋπολογισμού αξίας έρ¬ 
γου που μπορούσαν να αναλάβουν οι εργοληπτικές επιχει- 

ρήσεις Ζ' τάξης του ΜΕΕΠ για τα υπό δημοπράτηση τμή¬ 
ματα των έργων: α) Οδικός άξονας Υλίκη - Κατερίνη - 
Θεσσαλονίκη και β) Οδικός άξονας Εύζωνοι - Αθήνα - 
Τμήμα Μακρύγιαλος - Κατερίνη. 

3. Τη Δ1 δ/0/10/25-Ω/6.6.91 απόφαση του Υπουργού 
ΠΕΧΩΔΕ με την οποία ορίσθηκε ειδικό ανώτατο όριο 
προϋπολογισμού αξίας έργου που μπορούν να αναλάβουν 
οι εργοληπτικές επιχειρήσεις Ζ' τάξης του ΜΕΕΠ για την 
δημοπράτηση των έργων: α) «Κατασκευή τμημάτων του 
αυτοκινητοδρόμου Αθηνών - Κορίνθου» και β) «Μεταμόρ¬ 
φωση - Βαρυπόμπη». 

4. Το Πρόγραμμα κατασκευής βασικών οδικών αξόνων 
χρονικής διάρκειας 1994-1999 που χρηματοδοτούνται 
από την Ευρωπαϊκή Ένωση στα πλαίσια του «2ου πακέτου 
ΘΕ1.0Β». 

5. Την ανάγκη αύξησης του ανώτατου ορίου συνολικού 
προϋπολογισμού αξίας έργου, που μπορεί να αναλάβει ερ¬ 
γοληπτική επιχείρηση εγγεγραμμένη στη Ζ τάξη του 
ΜΕΕΠ, κατά τη δημοπράτηση για την κατασκευή βασικών 
Οδικών αξόνων του ανωτέρω προγράμματος που θα γίνει 
(η δημοπράτηση) κατά τμήματα που έχουν υψηλό προϋ¬ 
πολογισμό μελέτης, ώστε: 

α) Να επιτευχθεί ευρεία συμμετοχή, κατά τους υπόψη 
διαγωνισμούς εργοληπτικών επιχειρήσεων ικανών να ανα¬ 
λάβουν και να φέρουν σε πέρας τα υπόψη σημαντικά 
έργα: 

β) Να περιοριστεί η ανάγκη συνεργασιών μεγάλου αριθ¬ 
μού Επιχειρήσεων προκειμένου να μπορούν να λάβουν μέ¬ 
ρος στις υπόψη δημοπρατήσεις, ώστε να επιτευχθεί υψη¬ 
λότερος συντονισμός για την έγκριση περαίωση των έρ¬ 
γων. 

γ) Να υπάρξει ενιαία ρύθμιση και αντιμετώπιση κατά τη 
δημοπράτηση του συνόλου των έργων του παραπάνω προ¬ 
γράμματος, αποφασίζουμε: 

1. Τροποποιούμε τη Δ1 δ/0/10/25-Ω/6.6.91 απόφαση 
του Υπουργού ΠΕ.ΧΩ.Δ.Ε. και ορίζουμε να μην ισχύει 
αυτή για τα έργα που θα δημοπρατηθούν στα πλαίσια της 
κατασκευής του αυτοκινητοδρόμου Αθήνας - Κορίνθου 
μετά την ισχύ της παρούσας απόφασης. 

2 Να προστεθεί στο άρθρο 1 της απόφασης ΕΔ2α/01/ 
27/ΦΝ 294/18/29.3.85 (ΦΕΚ 170Β), όπως αυτό (το άρ¬ 
θρο) τροποποιήθηκε με τη Δ17/01/78/ΦΝ 294/20-8/ 
17.9.90 (ΦΕΚ 602Β) απόφαση, παράγραφος 5 η οποία 
έχει ως εξής: 

• 5 Το οριζόμενο στην παρ. 2 ανώτατο όριο προϋπολογι¬ 
σμού αξίας έργου που μπορούν να αναλάβουν εργοληπτι¬ 
κές επιχειρήσεις Ζ' τάξης του ΜΕΕΠ δεν ισχύει για τις δη- 
μοπρατήσεις που θα γίνουν στα πλαίσια της κατασκευής 
των οδικών αξόνων: 

α) Πάτρα - Αθήνα - Θεσσαλονίκη - Εύζωνοι 
β) Εγνατία Οδός 

γ) Κόρινθος - Τρίπολη - Καλαμάτα 

δ) Παράκαμψη Πάτρας 

ε) Αντίρριο - Ιωάννινα - Κακαβιά 

στ) Θεσσαλονίκη - Σέρρες - Προμαχώνας 

ζ) Θεσσαλονίκη - Ν. Μουδανιά 

η) Κρυσταλοπηγή - Σιάτιστα 

θ) Αλεξανδρούπολη - Ορμένιο 

ι) Λεωφόρος Σταυρού - Ελευσίνας - Σπάτων 

ια) Περιφερειακή Λεωφόρος Υμηττού 

ιβ) Βόρειος άξονας Κρήτης. 

Για τις δημοπρατήσεις των ανωτέρω έργων και μόνον το 


ανώτατο όριο προϋπολογισμού αξίας έργου που μπορούν 
να αναλάβουν εργοληπτικές επιχειρήσεις Ζ' τάξης του 
ΜΕΕΠ ορίζεται σε εξακόσιες φορές (600) το όριο της Α' 
τάξης (Ειδικό όριο). 

Για την εφαρμογή των διατάξεων της παραγρ. 7 του άρ¬ 
θρου 16 του Ν. 1418/84 στις δημοπρατήσεις στα πλαίσια 
των ανωτέρω έργων ως ανώτατο όριο προϋπολογισμού 
αξίας έργου, που μπορούν να αναλάβουν εργοληπτικές 
επιχειρήσεις Ζ’ τάξης του ΜΕΕΠ, θα λαμβάνεται το παρα¬ 
πάνω οριζόμενο ειδικό όριο. Αντίθετα για την εφαρμογή 
του άρθρου 3 της απόφασης ΕΔ2α/01 /27/ΦΝ 294/18/ 
29.3.85 και τον προσδιορισμό του αναβαθμισμένου ορίου 
κοινοπραξιών εργοληπτικών επιχειρήσεων ΣΤ' τάξης του 
ΜΕΕΠ ως ανώτατο όριο προϋπολογισμού αξίας έργου που 
μπορούν να αναλάβουν εργοληπτικές επιχειρήσεις Ζ’ τά¬ 
ξης του ΜΕΕΠ, θα λαμβάνεται το οριζόμενο από την παρά¬ 
γραφο 2 του παρόντος άρθρου». 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

4. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Φεβρουάριου 1994 

Ο ΑΝΑΠΛ. ΥΠΟΥΡΓΟΣ 

ΙΩΑΝ. ΣΟΥΛΑΔΑΚΗΣ 

-+- 

Αριθ. 58778/645 (8) 

Τροποποίηση της 30228/2119/1989 απόφασης του 
Υπουργού Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του άρθρου 7 του Ν. 1775/1988 (Α' 101) «Εταιρείες 
παροχής επιχειρηματικού κεφαλαίου και άλλες διατά¬ 
ξεις». 

β. Του Ν. 2006/92 (Α' 11) «Κύρωση Ευρωπαϊκής Συμ¬ 
φωνίας για τις διεθνείς μεταφορές ευπαθών τροφίμων 
κ.τ.λ.». 

γ. Του άρθρου 6 του Π.Δ. 367/1989 (Α' 162) «Προσαρ¬ 
μογή της Ελληνικής νομοθεσίας προς τις Οδηγίες του 
Συμβουλίου των Ευρωπαϊκών Κοινοτήτων που αφορούν το 
βάρος, τις διαστάσεις και ορισμένα άλλα τεχνικά χαρακτη¬ 
ριστικά ορισμένων οδικών οχημάτων, που εκτελούν διε¬ 
θνείς οδικές εμπορευματικές μεταφορές, εντός των χω¬ 
ρών της Κοινότητας», όπως τροποποιήθηκε με το Π.Δ. 
237/1991 (Α' 90). 

δ. Της κοινής απόφασης του Πρωθυπουργού και του 
Υπουργού Μεταφορών και Επικοινωνιών με αρ. 414/ 
1.11.1993 «Ανάθεση αρμοδιοτήτων Υπουργού Μεταφο¬ 
ρών και Επικοινωνιών στον Υφυπουργό Μεταφορών και 
Επικοινωνιών». 

ε. Της απόφασης του Υπουργού Μεταφορών και Επι¬ 
κοινωνιών με αρ. 30228/2119/1989 (Β' 571) «Διαδικασία 
έκδοσης πιστοποιητικού συμμόρφωσης όσον αφορά τα 
βάρη και τις 46830/3430/1989 (Β 920), 20883/1518/ 
1990 (Β' 331), 43801/3553/1990 (Β' 775), 66841/ 
1280/92 (Β' 227) και 57497/403/93 (Β' 123) όμοιες. 

2. Τη διαπίστωση ότι από τη μη διάθεση αναλόγου κον¬ 
δυλίου τα προηγούμενα χρόνια δεν λειτουργεί ακόμα στη 
χώρα μας εργαστήριο ειδικών ελέγχων ψυγείων οχημάτων 
μεταφοράς ευπαθών τροφίμων, στο οποίο να διενεργού- 
νται οι έλεγχοι που προβλέπονται από την Ευρωπαϊκή Συμ¬ 
φωνία της 1ης Σεπτεμβρίου 1970 για τις Διεθνείς Μετα¬ 
φορές ευπαθών τροφίμων και για τον ειδικό εξοπλισμό 
που θα χρησιμοποιείται γι’ αυτές τις μεταφορές (ΑΤΡ). 

3. Το γεγονός ότι το Υπουργείο Μεταφορών και Επικοι¬ 
νωνιών εξασφάλισε ήδη την αναγκαία πίστωση για την 
άμεση έναρξη κατασκευής του εργαστηρίου, που με τις 
υπάρχουσες συνθήκες εκτιμούμε ότι θα τεθεί σε λειτουρ¬ 
γία σε χρονικό διάστημα μικρότερο των δύο (2) ετών, απο¬ 
φασίζουμε: 

1. Παρατείνουμε μέχρι 31.12.1994 το χρονικό διά¬ 
στημα που αναφέρεται στην παράγραφο 6 του άρθρου 1 
της αρ. 30228/2119/1989 (Β' 571) απόφασης του 
Υπουργού Μεταφορών και Επικοινωνιών, μέσα στο οποίο 
μπορεί ο ενδιαφερόμενος αντί του πιστοποιητικού συμ¬ 
μόρφωσης προς τα πρότυπα της Ευρωπαϊκής Συμφωνίας 
Α.Τ.Ρ., να προσκομίσει υπεύθυνη δήλωση του άρθρου 8 
του Ν. 1599/1986 του υπεύθυνου του εργοστασίου κατα¬ 
σκευής του ψυκτικού θαλάμου, ο οποίος έχει και την απο¬ 
κλειστική ευθύνη για την ορθότητα του περιεχομένου της 
χορηγούμενης από αυτόν υπεύθυνης δήλωσης. Το απο¬ 
δεικτικό συμμόρφωσης και η άδεια κυκλοφορίας που 
έχουν χορηγηθεί και θα χορηγούνται μόνο με προσκόμιση 
υπεύθυνης δήλωσης, θα έχουν ισχύ μέχρι 31.3.1995. 

2. Παρατείνουμε μέχρι 31.12.1994 την προθεσμία, η 
οποία έχει ορισθεί στην παράγραφο 10 του άρθρου 1 της 
αριθ. 46830/3430/1989 (Β' 920) απόφασης, για την προ¬ 
σαρμογή των ψυγείων οχημάτων στις διατάξεις του Π.Δ. 
367/1989 (Α' 162), όπως αυτό τροποποιήθηκε με το Π.Δ. 
237/1991 (Α' 90). 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 1994 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΤΣΟΥΡΑΣ 
-♦- 

Αριθ. οικ. 4122 

Υπαγωγή του προσωπικού της κοινότητας Γιαννιτσοχω- 
ρίου Ν. Ηλείας στις διατάξεις του Ν. 1188/81. 

Ο ΝΟΜΑΡΧΗΣ ΗΛΕΙΑΣ 

1. Με την 24880/1993 απόφαση του Νομάρχη Ηλείας, 
που εκδόθηκε σύμφωνα με τις διατάξεις του άρθρου 3 του 
Ν. 1188/81 σε συνδυασμό με τις όμοιες του άρθρου 30 
του Π.Δ/τος 37/87 και ύστερα από σύμφωνη γνωμοδό¬ 
τηση του Υπηρεσιακού Συμβουλίου Υπαλλήλων Ο.Τ.Α. Ν. 
Ηλείας, υπάγεται το προσωπικό της Κοινότητας Γιαννι- 
τσοχωρίου στις διατάξεις του Α' μέρους Ν. 1188/81. 

ΚΑΛΥΨΗ ΔΑΠΑΝΗΣ 

2. Από τις διατάξεις της αποφάσεως αυτής δεν προκα- 
λείταϊ δαπάνη σε βάρος του προϋπολογισμού της Κοινό¬ 
τητας Γ ιαννιτσοχωρίου. 


Η παρούσα να δημοσιευθεί στην Εφημερίδα της Κυβερ¬ 
νήσεως. 

Πύργος, 18 Φεβρουάριου 1994 
Ο Νομάρχης 

ΓΕΩΡΓΙΟΣ ΜΠΡΕΓΙΑΝΝΗΣ 
-♦- 

Αριθ. 4672 0°) 

Τροποποίηση απόφασης σύστασης Νομικού Προσώπου 
με την επωνυμία «Σχολική Επιτροπή 1ου Δημοτικού 
Σχολείου, 2ου Δημοτικού Σχολείου, 1 ου Νηπιαγωγείου 
και 2ου Νηπιαγωγείου Γιάννουλης» Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) Του άρθρου 187 του Π.Δ. 323/1989 (Δ.Κ.Κ.). 
β) Του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ) Του άρθρου 2 του Ν. 2081/1992. 
δ) Του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την αριθ. 11693/1991 απόφασή μας που δημοσιεύ- 
θηκε στο 612/1991 ΦΕΚ τ.Β', «περί συστάσεως του Νομι¬ 
κού Προσώπου «Σχολική Επιτροπή 1ου Δημοτικού Σχο¬ 
λείου, 2ου Δημοτικού Σχολείου, 1ου Νηπιαγωγείου και 
2ου Νηπιαγωγείου Γιάννουλης». 

3. Τις διατάξεις του άρθρου 8 του Ν. 2158/1993. 

4. Την αριθ. 61 /1993 απόφαση του Κοινοτικού Συμβου¬ 
λίου Γ ιάννουλης. 

5. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «Εντολή Νομάρχη», 
αποφασίζουμε: 

Τροποποιούμε την αριθ. 11693/1991 απόφασή μας 
«Περί συστάσεως του Νομικού Προσώπου "Σχολική Επι¬ 
τροπή 1ου Δημοτικού Σχολείου, 2ου Δημοτικού Σχολείου, 
1ου Νηπιαγωγείου και 2ου Νηπιαγωγείου Γιάννουλης”» 
και ορίζουμε ότι στο εξής το ανωτέρω Νομικό Πρόσωπο θα 
περιλαμβάνει τις Σχολικές Μονάδες 1 ο Δημοτικό Σχολείο, 

1 ο Νηπιαγωγείο, θα φέρει την επωνυμία 1 η Σχολική Επι¬ 
τροπή Γιάννουλης και θα διοικείται από 7μελές Διοικητικό 
Συμβούλιο αποτελούμενο από τους: 

1. Τον εκάστοτε Διευθυντή του 1ου Δημοτικού Σχο¬ 
λείου, ως Πρόεδρο. 

2. Την εκάστοτε Διευθύντρια του 1ου Νηπιαγωγείου. 

3. Τρεις Κοινοτικούς Συμβούλους. 

4. Τους εκάστοτε εκπροσώπους των ανωτέρω Σχολικών 
Μονάδων. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Γ ιάν¬ 
νουλης για το τρέχον οικονομικό έτος ύψους 1.500.000 
δραχμών και 2.500.000 δραχμών για το επόμενο. 

Η ανωτέρω δαπάνη έχει εγγράφει στον προϋπολογισμό 
της Κοινότητας Γιάννουλης με στοιχεία Κ.Α. 212.1. 

Κατά τα λοιπά ισχύει η αριθ. 11693/1991 απόφασή μας. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Λάρισα, 22 Φεβρουάριου 1994 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-♦- 

Αριθ. 1723 ΟΙ) 

Διενέργεια εκουσίου αναδασμού αγρ/τος Πηγαδίων Κοι¬ 
νότητας Πηγαδίων Ν. Ξάνθης. 

Ο ΝΟΑΜΡΧΗΣ ΞΑΝΘΗΣ 
Έχοντας υπόψη: 

1. Το Ν. 3200/55 για διοικητική αποκέντρωση. 

2. Τις διατάξεις του Ν. 674/77 περί αναδασμού της γης 
κ.λπ. 

3. Τη σχετική εισήγηση της Δ/νσης Γεωργίας, αποφασί¬ 
ζουμε: 

Να γίνει εκούσιος αναδασμός στην περιοχή του αγρ/τος 
Πηγαδίων Ν. Ξάνθης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 21 Φεβρουάριου 1994 
Ο Νομάρχης 

ΛΑΖΑΡΟΣ ΖΟΥΡΝΑΤΖΗΣ 
-♦- 

Αριθ. 3366 (12) 

Σύσταση Νομικού Προσώπου στην κοιν. Μεγαλοχωρίου Ν. 

Τρικάλων με την επωνυμία «Πολιτιστικός Οργανισμός 

Κοινότητας Μεγαλοχωρίου». 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89), όπως αυτές τροποποιήθη¬ 
καν και συμπληρώθηκαν με τις διατάξεις του άρθρου 11 
του Ν. 2130/93. 

2. Την αριθμ. 1 /1994 απόφαση του Κοινοτικού Συμβου¬ 
λίου της Κοινότητας Μεγαλοχωρίου. 

3. Τις διατάξεις του άρθρ. 29Α του Ν. 1558/85, το 
οποίο προστέθηκε με το άρθρ. 27 του Ν. 2081 /92 και την 
αριθμ. 550/1/7.10.92 εγκύκλιο της Γραμ. του Υπ. Συμ¬ 
βουλίου, αποφασίζουμε: 

1. Συνιστάται ίδιο Νομικό Πρόσωπο με την επωνυμία 
«Πολιτιστικός Οργανισμός Κοινότητας Μεγαλοχωρίου» 
στην Κοινότητα Μεγαλοχωρίου. 

2. Σκοπός του Νομικού Προσώπου είναι: 

α) Η ανάπτυξη πνευματικών, πολιτιστικών εκδηλώσεων 
και δραστηριοτήτων του χωριού. 

β) Η δημιουργία πνευματικού κέντρου, δανειστικής βι¬ 
βλιοθήκης, χώρου για διαλέξεις και συζητήσεις, εργαστη¬ 
ρίου ζωγραφικής, κέντρου οικογενειακού προγραμματι¬ 
σμού, ΚΑΠΗ κ.λπ. 

Η διοργάνωση θεατρικών παραστάσεων, κουκλοθέα¬ 
τρου και άλλων καλλιτεχνικών εκδηλώσεων. 

Η εξεύρεση και διαφύλαξη λαογραφικού υλικού του χω¬ 
ριού. 

Η διοργάνωση σεμιναρίων, διαλέξεων και ανοικτών συ¬ 
ζητήσεων προώθησης των τοπικών προβλημάτων της κα¬ 
θημερινής ζωής των κατοίκων. 


Η δημιουργία μουσικής σχολής και η προώθηση και προ¬ 
βολή της τοπικής καλλιτεχνικής δημιουργίας. 

γ) Το Νομικό Πρόσωπο θα είναι αρμόδιο και υπεύθυνο 
να αναλαμβάνει και να υλοποιεί εκδηλώσεις σε εθνικές και 
ιστορικές επετείους, καθώς επίσης εκδηλώσεις πολιτιστι¬ 
κής ανάπτυξης που αποφασίζονται από το Κοινοτικό Συμ¬ 
βούλιο ή θα προτείνονται από κρατικούς φορείς. 

δ) Για την πραγμάτωση των ανωτέρω σκοπών ο Πολιτι¬ 
στικός Οργανισμός θα συνεργάζεται με άλλους παρεμφε¬ 
ρείς φορείς (σωματεία, οργανώσεις, συλλόγους), θα προ- 
σκαλεί προσωπικότητες του πνευματικού, επιστημονικού, 
καλλιτεχνικού χώρου, μουσικοχορευτικά, θεατρικά και 
άλλα καλλιτεχνικά συγκροτήματα. 

3. Το Νομικό Πρόσωπο διοικείται από πενταμελές Διοι¬ 
κητικό Συμβούλιο που αποτελείται από: 

α) Δύο Κοινοτικούς Συμβούλους με τους αναπληρωτές 
τους, εκ των οποίων ο ένας ως Πρόεδρος, που ορίζονται 
με απόφαση του Κοινοτικού Συμβουλίου. 

β) Τρεις δημότες της Κοινότητας με τους αναπληρωτές 
τους που ορίζονται με απόφαση του Κοινοτικού Συμβου¬ 
λίου. 

Το Διοικητικό Συμβούλιο εκλέγει από τα μέλη του τον 
Αντιπροέδρο με διετή θητεία. 

Η θητεία του Διοικητικού Συμβουλίου ακολουθεί την 
κοινοτική περίοδο. 

4. Πόροι του Νομικού Προσώπου είναι: 

α) Ετήσια επιχορήγηση από την Κοινότητα, 
β) Επιχορήγηση από το Κράτος, 
γ) Κάθε είδους εισφορές, δωρεές, κληρονομιές, συν¬ 
δρομές κατοίκων, οργανισμών και σωματείων. 

δ) Εισπράξεις από το αντίττιμο εισιτηρίων προγραμμά¬ 
των και υπηρεσιών που θα παρέχει. 

5. Περιουσιακά στοιχεία του Νομικού Προσώπου είναι: 
α) Χώρος 100 μ 2 στον πρώτο όροφο του Κοινοτικού Κα¬ 
ταστήματος τον οποίο παραχωρεί της Κυβέρνησης. 

Εις βάρος του Νομικού Προσώπου «Πολιτιστικός Οργα¬ 
νισμός Κοινότητας Μεγαλοχωρίου» προκαλείται δαπάνη η 
οποία δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 22 Φεβρουάριου 1994 

Ο Νομάρχης 
ΧΡ. ΚΑΡΑΦΟΥΛΙΔΗΣ 


-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(13) 


Στην Υ4δ/οικ./1595/10.2.94 υπουργική απόφαση που 
δημοσιεύθηκε στο ΦΕΚ 91 /11.2.94 (τ.Β'), στην παράγρ. 3 
του σκεπτικού προστίθεται το από παραδρομή παραλει- 
φθέν: «και η αριθμ. Α1/387/2.12.86 (ΦΕΚ 848/4.12.86 
τ.Β') απόφαση». 

(Από το Υπ. Υγείας, Πρόνοιας & Κοιν. Ασφ/σεων) 


-♦- 

(14) 

Στην Α 13138/5.8.93 Πρυτανική Πράξη που δημοσιεύ¬ 
θηκε στο ΦΕΚ 654/30.8.93 (τ.Β') και αφορά την κατα¬ 
νομή των κενών θέσεων Δ.Ε.Π., Ε.Ε.Π. και Ε.Δ.Τ.Π. του 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Τμήματος Φιλοσοφίας Παιδαγωγικής και Ψυχολογίας στα 
νέα Τμήματα που προκύπτουν από την κατάτμησή του, 
επέρχεται η παρακάτω συμπλήρωση «Τμήμα Φιλοσοφίας 
και Παιδαγωγικής β) Τομέας Παιδαγωγικής Ε.Ε.Π. = 3 


(τρεις θέσεις) οι οποίες ιδρύθηκαν με το Π.Δ. 171/91 
ΦΕΚ 68/13.5.91 τ.Α' Ε.Δ.Τ.Π. 1 (μία θέση) ΜΕ η οποία 
ιδρύθηκε με το Π.Δ. 168/88 ΦΕΚ 76/22.4.88 τ.Α'». 

(Από το Α.Π. Θεσσαλονίκης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚ Ο ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΡ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδο Σολωμου 51 ™λ. ; ™.'Λ 71 , ,- 9 

* Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52 25.713 5^ 4^ 54/ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

-—---—-1 

Κωδικός αριθ. κατάθεσης στο Δημόσιο Ταμείο 2531 

Κωδικός οριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

α) Για το Τεύχος Α’ Δρχ. 15.000 

β) » » » Β » 30.000 

γ) » » » Π » 10.000 

δ) » » » Δ » 30.000 

ε) » » » Αναπτυξιακών Πράξεων » 20.000 

ατ) » » » Ν.Π.Δ.Δ. » 10.000 

ζ) » » » ΠΑΡΑΡΤΗΜΑ » 5.000 

η) » » » Δελτ. Εμπ.& Βιομ. Ιδ. » 10.000 

θ) » » » Αν. Ειδικού Δικαστηρίου » 3.000 

ι) » » » Α.Ε. & Ε.Π.Ε. » 200.000 

ια) Για όλα τα Τεύχη εκτός ΤΑΕ-ΕΠΕ » 100.000 

Πληροφορίες: τηλ. 52 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 

.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








